b'\n_START_ARTICLE_\nDrago Unuk\n_START_SECTION_\n\xc5\xbdivljenje in delo\n_START_PARAGRAPH_\nLeta 1992 je na Pedago\xc5\xa1ki fakulteti v Mariboru zaklju\xc4\x8dil \xc5\xa1tudij sloven\xc5\xa1\xc4\x8dine in srbohrva\xc5\xa1\xc4\x8dine z makedonistiko. Leta 1995 je na Oddelku za slovanske jezike in knji\xc5\xbeevnosti Filozofske fakultete v Univerze v Ljubljani na Katedri za zgodovinsko slovnico in dialektologijo slovenskega jezika magistriral z nalogo Zahodni prle\xc5\xa1ki govori. Leta 2001 na Pedago\xc5\xa1ki fakulteti Univerze v Mariboru doktoriral z disertacijo iz fonetike in fonologije slovenskega (knji\xc5\xbenega) jezika z naslovom Zlog v slovenskem jeziku pod mentorstvom Zinke Zorko. Leto pozneje je prejel nagrado Slavisti\xc4\x8dnega dru\xc5\xa1tva Slovenije za uspe\xc5\xa1en doktorski \xc5\xa1tudij na podro\xc4\x8dju jezikovnih znanosti. V \xc5\xa1tudijskem letu 2005/2006 je na Kyoto University na Japonskem opravljal podoktorski \xc5\xa1tudij iz jezikoslovja. _NEWLINE_V letih 1995 in 1997 je kot jezikoslovec sodeloval pri znanstveno-raziskovalnem delu In\xc5\xa1tituta za elektrotehniko Fakultete za elektrotehniko, ra\xc4\x8dunalni\xc5\xa1tvo in informatiko Univerze v Mariboru, kjer je prispeval svoje delo s podro\xc4\x8dja fonologije slovenskega (knji\xc5\xbenega) jezika._NEWLINE_Leta 2004 je na Pedago\xc5\xa1ki fakulteti Univerze v Mariboru sodeloval pri jezikoslovnem projektu Besedoslovne lastnosti slovenskega knji\xc5\xbenega jezika in nare\xc4\x8dij._NEWLINE_Od leta 2005 je \xc4\x8dlan Mednarodne komisije za fonetiko in fonologijo slovanskih jezikov pri Mednarodnem komiteju slavistov._NEWLINE_Predava na oddelku Slovanski jeziki in knji\xc5\xbeevnost na Filozofski fakulteti Univerze v Mariboru.'